দক্ষিণ কোরিয়া
দক্ষিণ কোরিয়া উত্তর-পূর্ব এশিয়ার একটি দেশ যা কোরীয় উপদ্বীপের দক্ষিণ অংশটি নিয়ে গঠিত। এর সরকারি নাম কোরীয় প্রজাতন্ত্র ( "দাএ-হান্-মিন্-‌গুক্‌")। দক্ষিণ কোরিয়ার উত্তরে উত্তর কোরিয়া, পূর্বে জাপান সাগর, দক্ষিণে ও দক্ষিণ-পূর্বে কোরিয়া প্রণালী, যা জাপান থেকে দেশটিকে পৃথক করেছে, এবং পশ্চিমে পীত সাগর। সিউল হচ্ছে দক্ষিণ কোরিয়ার বৃহত্তম শহর ও রাজধানী।
ইতেওয়ান
ইতেওয়ান হচ্ছে (Korean: 이태원, IPA [itʰɛwʌn]) দক্ষিণ কোরিয়ার রাজধানী সিউল শহরের ইতেওয়ান-দোং, ইয়ংসান-গু সংলগ্ন এলাকা। প্রায় ২২ হাজার মানুষের জনবসতি এই অঞ্চলে। মার্কিন সামরিক বাহিনীর সদস্য, অভিবাসী, সউল শহরের বাসিন্দাসহ বিদেশি পর্যটকদের মাঝে জনপ্রিয় সিউল শহরের এই অঞ্চল।